62021CO0724_INF
2022 m. gegužės 16 d. Teisingumo Teismo (aštuntoji kolegija) nutartis
Staatsanwaltschaft Köln (Vaiko išvežimas į Rumuniją)
(Byla C‑724/21)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Sąjungos pilietybė – SESV 21 straipsnis – Teisė laisvai judėti ir gyventi valstybių narių teritorijoje – Baudžiamoji veika, kurią konkrečiai sudaro tarptautinis nepilnamečių grobimas – Apribojimas – Vaiko apsauga – Proporcingumas“
Sąjungos pilietybė – Teisė laisvai judėti ir apsigyventi valstybių narių teritorijoje – Valstybės narės teisės nuostatos, pagal kurias baudžiamoji atsakomybė taikoma už tai, kad vienas iš tėvų paėmė vaiką iš globėjo, ketindamas jį išvežti į užsienį – Teisės nuostatos, pagal kuriuos už tą pačią veiką, kai vaikas yra pirmosios valstybės narės teritorijoje, baudžiama tik tuo atveju, kai panaudota prievarta, grasinta padaryti pavojingą veiką arba panaudota klasta – Neleistinumas – Pateisinimas – Proporcingumas – Nebuvimas
(SESV 21 straipsnis; Tarybos reglamento Nr. 2201/2003 2 ir 21 konstatuojamosios dalys)
(žr. 24, 29–31 punktus ir rezoliucinę dalį)
Rezoliucinė dalis
SESV 21 straipsnis turi būti aiškinamas taip, kad pagal jį draudžiama taikyti valstybės narės teisės nuostatą, pagal kurią vienam iš tėvų už tai, kad jis paima savo vaiką iš globėjo, turinčio teisę nustatyti jo gyvenamąją vietą, ketindamas išvežti vaiką į užsienį, gali būti skiriama bausmė, net jei jis nenaudojo prievartos, negrasino padaryti pavojingos veikos arba to nepadarė klasta, nors tuo atveju, kai vaikas yra pirmosios valstybės narės teritorijoje, už tą pačią veiką baudžiama tik tada, kai buvo panaudota prievarta, grasinta padaryti pavojingą veiką arba tai padaryta klasta.